

**SHULE YA UPILI, MARANDA**

**Cheti cha Kuhitimu Kisomo cha Sekondari**

**MTIHANI WA MWIGO, 2024**

**102/3 Kiswahili - Fasihi Karatasi ya 3**

**Juni, 2024 Saa 2½**

MWONGOZO

SIRI

**SEHEMU A: USHAIRI**

1. **Lazima**

***Soma shairi lifuatalo kisha ujibu maswali yanayofuata.***

Piiiiiip piiip pooop poooop piiip piiip!

Ni mlio wa gari letu

Tayari kwa safari yetu

Safari ya maisha yetu; ya kutukwamua

Kutoka kwenye mikatale ya nyangumi

Nduli! Shetani! Ibilisi! Baradhuli! Punda Mgonjwa.

Yote hayatoshi

Ya kina maelezo kutoa kumhusu.

Ninakumbuka bayana

Kaski nemsi mafungulia bakari huonekana

Ila

Kaski hiyo, nemsi haikuwa

Kaski hiyo, hali mbadala

Kaski hiyo, jinamizi; tanzia

Kaski hiyo, simanzi litanda

Kaski hiyo, ubahaimu lipandwa ardhini, ikamea na kuzaa.

Ukweli ni kwamba,

Wakufunzi, wenye jukumu la kunoa wanagenzi

Mstari wa mbele walijipanga, ubahaimu kutenda.

Maswali, kwa bidii walifungasha

Tafiti wakazamia; kinga na kinga moto ukawaka.

Moto ambao ungekuja kuteketeza kizazi cha usoni.

Majibu, na tochi yalisakwa na kumiminwa akilini mwa watafutiwa

Uadilifu, teke ukapigwa, na kaburi la sahau kuzikwa.

Wakati hupo lakini; hayo kubainika mwiko yalikuwa.

Mwongo mmoja sasa umepita

Hali tenge tahani,

Vyuo vikuu na vya kiufundi

Mahafali wamimina taifani.

Akaaa!

Wahandisi, majumba yawaporomokea

Mawakili, kesi zawaponyoka; kubwa kwa dogo, jepesi kwa gumu

Majaji; haki wanajisi kisa na maana, ughushi

Matabibu na wauguzi; wateja wao jongomeo wapiga foleni

Marubani; ndege zashindana ardhini kutapakaa

Wakufunzi kuelewa wanachofanya, nadra kama wali wa daku

Mahasibu, uadilifu dirishani metokea; hesabu chenga yawapiga.

Maaskofu matumbo mbele wameweka, sadaka wafakamia.

Wanasiasa kusazwa hawajaachwa

Mstari wa mbele katika ufisadi; huku wakiendeleza ukosefu wa ajira.

Maafa, vifusi, mabaki ya ndege na garimoshi,

Utamaushi, msongo wa mawazo, tama na ubinafsi mejaa kila kukicha.

Waama! Waama! Waama!

Hakika! Hakika! Hakika!

Hali tulimo kwa kweli

Ni msiba wa kujitakia

Usokuwa na kilio?

Mwiba wa kujidunga

Usoambiwa pole?

Ni ngumi tulopiga ukutani

Na kuumiza mikonetu?

Gari letu sasa hivi, nanga imeshangóa

Uadilifu kwa hakika, mizizi inataka kukita

Ili jamii kwa kweli, najisi tufagie

Na kufutilia mbali, doa iloshamiri.

Kama si sisi, ni nani atakayemaliza ubahaimu huu?

**Odindo Adinda**: *Diwani ya Mchonyoto na Mashairi Mengine*

1. “Ubahaimu unaorejelewa una ila nyingi.” Fafanua kwa mujibu wa shairi hili. (alama 7)
2. *Unapelekea majumba kuporomoka.*
3. *Mawakili wanapoteza kesi/zinawashinda.*
4. *Majaji hawatendi haki.*
5. *Matabibu wanawaua wagonjwa/wagonjwa wanafia mikononi mwa matabibu.*
6. *Walimu/wakufunzi kutoelewa wanachofunza.*
7. *Mahasibu wanapigwa chenga na hesabu/hawaelewi wanachofanya.*
8. *Maaskofu wanathamini sadaka/wamejazwa tama.*
9. *Wanasiasa wanaendeleza ufisadi/ukosefu wa ajira.*

*Zozote 7x1=7*

1. Pambanua umbo la shairi hili. (alama 3)
2. *Shairi hili lina beti kumi.*
3. *Kila ubeti una idadi tofauti ya mishororo.*
4. *Kila mshororo una idadi tofauti ya mizani.*
5. *Vina vinatofautiana kutoka mshororo mmoja hadi mwingine/ubeti mmoja hadi mwingine.*
6. *Idadi tofauti ya vipande.*
7. *Matumizi ya mistari mishata na mistari kifu.*

*Zozote 3x1=3*

1. Tambua toni inayojitokeza kwenye ubeti wa **tano** wa shairi hili. (alama 2)

***Kukejeli/kudhihaki*** *- Wakufunzi, wenye jukumu la kunoa wanagenzi mstari wa mbele walijipanga, ubahaimu kutenda.*

***Kutaja 1, ithibati 1***

1. Onyesha namna mshairi alivyofanikisha mbinu zifuatazo za kimtindo:
2. Aina za usambamba (alama 2)
3. *Usambamba wa kimaana*

***Jinamizi/tanzia/simanzi***

***Yawaporomokea/zawaponyoka***

1. *Anafora*

***Kaski hiyo****, nemsi haikuwa*

***Kaski hiyo****, hali mbadala*

***Kaski hiyo****, jinamizi; tanzia*

***Kaski hiyo,*** *simanzi litanda*

***Kaski hiyo,*** *ubahaimu lipandwa ardhini, ikamea na kuzaa.*

1. *Usambamba wa kimuundo (N+V)*

***Kaski hiyo****,*

***Kaski hiyo****,*

***Kaski hiyo****,*

***Kaski hiyo,***

1. *Usambamba wa kisintaksia (N+V)*

***Kaski hiyo****,*

***Kaski hiyo****,*

***Kaski hiyo****,*

***Kaski hiyo,***

1. *Usambamba wa kiusawe*

***Jinamizi/tanzia/simanzi***

***Yawaporomokea/zawaponyoka***

1. *Usambamba wa kitanakuzi*

***Wahandisi, majumba yawaporomokea***

***Mawakili, kesi zawaponyoka; kubwa kwa dogo, jepesi kwa gumu***

***Majaji; haki wanajisi kisa na maana, ughushi***

***Matabibu na wauguzi; wateja wao jongomeo wapiga foleni***

1. *Usambamba wa kifahiwa*

***Jinamizi/tanzia/simanzi***

***Yawaporomokea/zawaponyoka***

*Zozote 2x1=2*

1. Tasfida (alama 2)

***Doa kufutilia mbali/najisi tufagie***

*Zozote 2x1=2*

1. Andika ubeti wa mwisho kwa lugha nathari. (alama 4)

***Gari letu sasa limeondoka. Tunataka tuzingatie uadilifu katika jamii kwani huko kutatuwezesha kuondoa uchafu uliomo. Ni sisi tulio na uwezo wa kukomesha uovu huu.***

***4x1=4***

**SEHEMU B: TAMTHILIA**

**Timothy Arege**: *Bembea ya Maisha*

***Jibu swali la 2 au 3***

1. “Gongo liliyamega maadili yake kimyakimya na taratibu uwajibikaji ukawa umemponyoka na kuteleza kama sabuni ya povu jingi na kumwacha na kisomo chake tu.”
2. Weka dondoo hili katika muktadha wake. (alama 4)

*Hii ni kauli ya* ***Sara*** *kwa* ***Asna*** *wakiwa* ***nyumbani kwa Asna****.* ***Walikuwa wakizungumzia namna ambavyo pombe ilikuwa imemwathiri Yona na kubadilisha maisha yake kuwa ya kutojali/madhara ya Pombe kwenye maisha ya Yona.***

***4x1=4***

1. Changanua vipengele vya kimtindo katika dondoo hili. (alama 4)
2. *Uhuishi/tashisi – gongo liliyamega maadili yake kimyakimya/uwajibikaji ukamponyoka*
3. *Kinaya – uwajibikaji ukamponyoka/kumwacha na kisomo chake tu*
4. *Koja – umeponyoka na kuteleza*
5. *Tashbihi – kumponyoka na kuteleza kama povu jingi*
6. *Taswira – uwajibikaji ukawa umemponyokana kuteleza kama povu jingi*
7. *Jazanda – gongo*
8. *Sitiari/istiari/sitiara – gongo*
9. *Nahau-kumega maadili*
10. *Kejeli – kumwacha na kisomo chake tu.*
11. *Chuku – uwajibikaji ukawa umemponyoka na kuteleza kama sabuni ya povu jingi.*
12. *Tanakuzi - uwajibikaji ukawa umemponyoka na kumwacha na kisomo chake tu.*
13. *Ukweli-kinzani - uwajibikaji ukamponyoka/kumwacha na kisomo chake tu*

*Zozote 4x1=4*

1. Tathmini madhara **kumi na mawili** ya gongo linalorejelewa kwa jamii ukirejelea tamthilia *Bembea ya Maisha*. (alama 12)
2. ***Kusambaratika kwa familia*** *– Familia ya Yona inakuwa na misukosuko kwa sababu ya tabia zake za kulewa.*
3. ***Mtazamo hasi kuhusu ndoa*** *–Asna anachukia ndoa/anakuwa na mtazamo hasi kuhusu ndoa kwa sababu ya mateso aliyoona Yona akimtendea Sara baada ya kulewa.*
4. ***Maradhi*** *– Sara anaugua ugonjwa wa moyo kutokana na mafadhaiko aliyoletewa na Yona kupitia ulevi wake.*
5. ***Msongo wa mawazo*** *–Sara anakuwa na mawazo chungu nzima kupitia kuteswa kwake na Yona/Asna na Neema wanamwogopa baba yao Yona.*
6. ***Kusemwa/kusimangwa/kudharauliwa*** *– pombe inamfanya Yona kusemwa na wanajamii hasa anapokosa mrithi/pale wanakokunywa, Yona alishutumiwa na walevi wenzake kwa kukosa mtoto wa kiume.*
7. ***Utamaushi*** *– Sara anatamauka na kupoteza matumaini kutokana na madhila anayotendewa na Yona baada ya Yona kulewa. Yanaishia kumfanya augue.*
8. ***Kufutwa kazi/kutowajibika kazini*** *– pombe inamfanya Yona kuwa na mahudhurio mabovu kazini hivyo anaishia kupigwa kalamu.*
9. ***Kupoteza muda mwingi*** *– Yona, Benin a Luka wanapoteza muda mwingi wakilewa/wakipiga mtindi.*
10. ***Kupendekezewa utala/ kushauriwa kuwa mtala/ushauri potovu/kupotoshwa kwa ushauri mbovu*** *– Yona anashauriwa kumtafuta mke mwingine baada ya Sara kukosa kumzalia mrithi/watoto wa kiume.*
11. ***Ubadhirifu*** *– pesa anazotumiwa Yona atumie katika matibabu anazitumia katika ulevi/kupumzika na wazee wake.*
12. ***Kutelekeza majukumu ya malezi****- Yona anamtwika Sara kibarua kigumu cha malezi baada ya kupokea ulevi kwa mikono miwili.*
13. ***Kupyora****- Yona anamtupia Sara matusi yasiyosemeka baada ya kulewa. Aidha, anamtukana na kumdhalilisha.*
14. ***Kuenzi tamaduni potovu zisizo na mashiko*** *kama vile mavuno ya kwanza kuonjwa na wazee. Matokeo yake ni kuendeleza tu kwa ulevi.*
15. ***Woga/hofu/kuishi kwa hofu*** *– Yona anapageuza kwake kambi ya jeshi mpaka wanawe wanaishi kwa hofu/wanaishia kumwogopa.*

*Za kwanza 12x1=12*

1. i) “Tamaduni, mila na desturi zetu zinazidi kuyakubali mabadiliko. Thamani ya mtoto wa kike imepanda na nafasi yake kupanuka.”

Thibitisha kwa hoja **kumi** maneno yaliyopigiwa mstari ukirejelea tamthilia *Bembea ya Maisha*. (alama 10)

1. *Awali, mtoto wa kike* ***hakuruhusiwa kusoma****/kupata elimu. Sara anakosa kwenda shule kwa sababu ya mila na desturi. Sasa, Neema na Asna wanasoma.*
2. *Awali, mtoto wa kike* ***hakuweza kumiliki*** *wala kurithi mali. Neema ana nyumba na hata kuendesha gari.*
3. *Awali, mtoto wa kike* ***aliozwa*** *pindi tu baada ya kukeketwa. Neema, hatimaye* ***anajichagulia mume*** *atakaye baada ya kusoma na kufuzu..*
4. *Wanawake waliachiwa tu* ***kazi za jikoni*** *kama vile upishi. Sasa, wanaajiriwa na kufanya kazi kwa mfano Neema anafanya* ***kazi afisini****.*
5. *Watoto wa kike awali* ***walidharauliwa*** *kwani Sara na Yona wanatukanwa na kusemwa wanapopata watoto wa kike. Wa kiume walithaminiwa zaidi. Baadaye, Neema na Asna* ***wanathaminiwa*** *na wanakijiji licha ya kuwa wa kike kwa vile wamesoma.*
6. *Awali, wanaume walikuwa* ***hawawasaidii wake zao katika kazi za nyumba****. Kazi hizo zilionekana tu za wanawake. Yona, hatimaye anamsaidia Sara katika kazi za nyumba Sara anapougua.*
7. *Awali, wanaume* ***walifanya maamuzi pasi kushauriana*** *na wake zao. Sasa, Bunju na Neema wanashauriana kabla ya kufanya jambo lolote.*
8. *Awali, utamaduni* ***ulimkandamiza/inamfinya mwanamke hivi kwamba hangeweza kushindana na mwamaume****. Katika usasa, wanawake waliosoma kama vile Neema na Asna wanaonekana kuwa nyota na mwanga katika kijiji.*
9. *Neema anajukumika katika* ***kumtibu mamake****, Sara kwa usaidizi wa Bunju. Hali hii inamfanya mwanamke kuonekana kuwa na hadhi/umuhimu ingawa awali wanawake hawakupewa nafasi ya kufanya hivyo.*
10. *Awali, wanawake* ***walitegemea mifuko ya waume******wao*** *(kulingana na Beni). Hivi sasa, wanafanya kazi na kujitegemea kwa mfano Neema anafanya kazi katika afisi na kuweza kukimu mahitaji yake.*
11. *Awali, wanawake* ***walilazimishwa kuingia katika ndoa*** *na kutumikishwa na waume wao kama vile Yona alivyomfanyia Sara. Sasa, wanawake wana uwezo wa kuishi peke yao bila kuwazia hata suala la ndoa kama vile Asna.*
12. *Awali, wanawake* ***walisahau familia watokako*** *baada ya kuolewa (Sara anasema Neema si kama wanawake wengine wanaosahau watokako). Sasa, Neema anawasomesha nduguze Salome na Asna akisaidiwa na Bunju.*

***Za kwanza 10X1=10***

ii) “Ndoa ni bembea. Kuna wakati itakuwa juu na wakati itakuwa chini. Hizo juu-chini chini-juu ndizo utamu wake. Ni kama maisha kwa jumla.”

“Maisha ni bembea.” Thibitisha kwa hoja **kumi** ukirejelea tamthilia *Bembea ya Maisha*. (alama 10)

1. *Mwanzo, maisha ya Yona na Sara yanaonekana yenye furaha. Hata hivyo, baada ya kukosa mtoto hasa wa kiume na Yona kuingilia ulevi, maisha yanabadilika na kuwa yenye dhuluma na mateso kwa Sara.*
2. *Yona alikuwa akimpiga na kumtesa Sara baada ya kulewa. Baadaye, hata hivyo anaungama makosa yake mwishowe na kuomba msamaha.*
3. *Bunju anamtumia Neema Flying Doctors anapopata ajali. Baadaye, wanakuwa na misukosuko na mtafaruku katika ndoa yao.*
4. *Yona na Sara wanachekwa kwa kukosa mrithi/mtoto wa kiume. Baadaye, wanathaminiwa mabinti zao Asna, Neema na salome wanapofanikiwa kusoma.*
5. *Bunju na Neema wanakosana kuhusu masuala ya*
6. *Yona anawajibika na kubeba vitabu kwenda kuvisahihisha nyumbani anapokuwa mwalimu shuleni. Hata hivyo, anakuwa na mahudhurio mabovu kazini na kuishia kufutwa kazi baada ya kuzamia ulevi.*
7. *Sara alikuwa na afya walipoanza kuishi na Yona. Hata hivyo, mateso ambayo Yona anampitisha yanamfanya kuugua ugonjwa wa moyo.*
8. *Sara anapougua maradhi ya moyo, Neema anamtafutia daktari, naye anaenda kutibiwa mjini hadi hali yake inakuwa shwari.*
9. *Beni, Luka na Yona wanakuwa na mtazamo hasi kuhusu mtoto wa kike. Hata hivyo, baada ya Neema na Asna kusoma na kufanikiwa, wanaanza kuwaenzi na kuwastahi wasichana wale.*
10. *Beni na Luka walimshauri Yona atafute mtoto nje ya ndoa au aongeze mke mwingine anapokosa mtoto wa kiume. Baadaye, wanawaenzi Neema na Asna hasa wawili hawa wanaposoma na kufanikiwa.*
11. *Usafiri kuelekea mjini ulichukua muda mrefu awali. Hata hivyo, baada ya Neema kununua gari kipindi hicho kilipungua maradufu.*
12. *Yona alikataa kabisa kumsaidia Sara katika kazi za nyumbani. Baadaye, anajukumika na kuaza kumsaidia baada ya kugundua kuwa ndoa ni kusaidiana na kuvumiliana.*
13. *Upishi wa Sara na Yona, ambao awali ulikuwa mgumu kutokana na kutumia kuni unarahisishwa baada ya Neema kuwanunuliajiko la gesi.*
14. *Maisha ya Yona na Sara yanabadilika baada ya Neema kuwaajiria mfanyikazi. Awali, kazi zote za nyumbani walikuwa wakizifanya wao.*
15. *Awali, Yona alikuwa akilewa na kumtesa Sara. Baadaye, anaacha pombe na kuomba msamaha.*

***Tanbihi: Mtahiniwa arejelee pande mbili. Bila, tuza 0***

***Za kwanza 10X1=10***

**SEHEMU C: RIWAYA**

**Clara Momanyi**: *Nguu za Jadi*

***Jibu swali la 4 au 5***

1. i) “Alisikia jina lake likitajwa kuwa miongoni mwa wanawake walioleta mabadiliko

makubwa ya vijana nchini, hasa wa kiume.”

1. Eleza muktadha wa dondoo hili. (alama 4)

*Haya ni maneno ya* ***mwandishi/msimulizi*** *akimrejelea* ***Mangwasha****. Mangwasha alikuwa* ***nyumbani kwake*** *akisikia jinsi jina lake lilisifika kwenye redio kutokana na* ***juhudi zake za kuinua mtoto wa kiume.***

*4x1=4*

1. Kwa hoja **kumi**, fafanua mchango wa mrejelewa, na wengine wa jinsia yake

katika ujenzi wa jamii mpya kwenye riwaya *Nguu za Jadi*. (alama 10)

1. ***Kuleta mageuzi/ mapinduzi/ kubadilisha uongozi/kufanya kampeni –*** *Mangwasha na wanawake wenzake wako kwenye mstari wa mbele kumfanyia Lonare kampeni na kumng’atua Mtemi Lesulia madarakani.*
2. ***Kufichua siri/kutoa ushahidi/kufichua njama mbaya*** *– Mangwasha anamweleza Lonare kuhusu njama za chifu Mshaaha za kunyakua ardhi ya Matango/anaiba stakabadhi muhimu za kuthibitisha madai haya na kumkabidhi Lonare.*
3. ***Kupinga unyakuzi wa ardhi*** *– Mangwasha na wanawake wenzake wanakataa katakata kuondoka Matango ardhi yao inapotaka kunyakuliwa na Nanzia na Mbwashu.*
4. ***Kukataa vishawishi*** *– Mangwasha anakataa hila na Pesa za Sagilu ili kumwendea kinyume Mrima katika usuhuba wao.*
5. ***Kufanya maandamano*** *– Mangwasha na Waketwa wenzake wanaandamana ili kupinga unyakuzi wa ardhi ya Matango.*
6. ***Kuanzisha miradi na vitengo vya kusaidia vijana*** *– Mangwasha anaongoza juhudi za kupigania haki za mtoto wa kiume kwa kujihusisha na mashirika yanayopigania haki za vijana.*
7. ***Kujukumika katika malezi/kuvumilia katika ndoa*** *– Mangwasha anawalea wanawe sayore na Kajewa wakati ambapo mumewe, Mrima anazamia ulevi.*
8. ***Kutafuta waume wao*** *– Mangwasha anamtafuta Mrima katika maeneo ya Ponda Mali anakoenda kulewa na kufanya anasa.*
9. ***Kufanya uchunguzi/upekuzi*** *– Mangwasha, kupitia upekuzi wake, anabaini ni sagilu anayempa Mrima pesa za kulewa.*
10. ***Kuzuia usaliti*** *- anazificha pesa hizo ili kuzuia anasa na kutowajibika kwa Mrima.*
11. ***Kushauriana/kutoa ushauri*** *– Mbungulu anamshauri Mangwasha kuhusiana na namna ya kutatua changamoto kati yake na Mrima kwenye ndoa. Mangwasha, aidha, anamkanya Mrima dhidi ya kulewa na hata kumwonya kuhusu madhara ya urafiki wake na Sagilu.*
12. ***Kupeleka kesi mahakamani*** *– Mangwasha na wenzake wanampeleka Nanzia na Mbwashu mahakamani kwa tuhuma za kunyakua ardhi ya Wanamatango.*
13. ***Kuwa na msimamo thabiti*** *– Mangwasha anakataa katakata kushawishiwa na Chifu Mshabaha kutoolewa na Mrima.*
14. ***Kuanzisha biashara/kufanya kazi/ajira*** *– Mangwasha anaanzisha biashara ya duka ili kupata riziki. Jambo hili linamtoa Mrima kwenye lindi la ulevi.Mangwasha anafanya kazi kama mhazili katika afisi ya Chifu Mshabaha*
15. ***Kutafutia waraibu matibabu*** *– Mangwasha alimtafutia Mrima matibabu baada ya kumwokoa kutoka Ponda Mali alikokuwa analewa na kuponda anasa.*
16. ***Kutetea haki za watoto/kupiga vita ufuska*** *– Mangwasha, Mbungulu pamoja na wanawake wengine wanatibua biashara haramu inayofanywa na Sihaba pale RBL.*
17. ***Kuhamasisha watu****- wanawake waliokuwa kanisani wengi wao wakiwa Waketwa wanahamasishana kubomoa vibanda na kwenda kupigania ardhi yao. (uk 74)*
18. ***Kuungama makosa/kuomba msamaha*** *– Nanzia anaomba msamaha anapoelekea kufariki na kumweleza Mashauri kuwa ni mwanawe Sagilu.*
19. ***Kurudisha mali iliyoibwa*** *– Nanzia anarudisha jumba la Skymall la umma alilokuwa amenyakua.*
20. ***Kupelekea wakimbizi chakula*** *– Nanzia anawapelekea wakimbizi wa ndani kwa ndani waliofurushwa kwenye ardhi ya Matango chakula cha msaada kwa kutumia gari aina ya pick-kup.*

***Za kwanza 10X1=10***

ii) Jadili umuhimu wa mandhari ya *Ponda Mali* katika kufanikisha wahusika kwenye riwaya *Nguu za Jadi.* (alama 6)

Mandhari haya yanawasawiri wahusika ifuatavyo:

1. ***Mangwasha***
2. *Mwanamapinduzi – anaamua kwenda kinyume na mila na kumtafuta Mrima pale Ponda Mali.*
3. *Mwenye bidii – anaamua kwenda kumtafuta Mrima Ponda Mali/licha yay ale mazingira kuwa mabovu, anayastahimili na kumtauta Mrima kule.*
4. *Mwenye mapenzi/huruma*
5. *Mzalendo – anawasikitikia watoto waliotelekezwa pale Ponda Mali na kutamani hatua ingechukuliwa kubadili maisha yao. Baadaye anajukumika katika utetezi wa haki.*
6. *Mwenye msimamo thabiti – anakaidi ushauri wa Mbungulu wa kwenda kumsaka Mrima pale Ponda Mali.*
7. *Jasiri – anatembea katika mandhari yale ya Ponda Mali bila kuogopa licha ya matukio pale kuwa ya kutamausha.*
8. *Mvumilivu/mkakamavu/mwenye subira - licha ya yale mazingira kuwa mabovu, anayastahimili na kumtafuta Mrima kule.*
9. *Mwajibikaji – anaamua kwenda kumtafuta Mrima pale Ponda Mali.*
10. ***Mbungulu***
11. *Mhafidhina/mtamaduni – anaamini na kushikilia mila zinazomzuia mwanamke kumtafuta mumewe anakolewa.*
12. *Mwoga – anamweleza Mangwasha asiende Ponda Mali kumtafuta Mrima kwa vile ni mwiko kufanya hivyo kulingana na mila.*
13. *Mwenye mapenzi/anayejali – anamhurumia Mangwasha anapoamua kwenda Ponda Mali na hata kuahidi kumsubiri atakapotoka huko.*
14. *Mwenye busara/mshauri mwema –anamshauri Mangwasha dhidi ya kwenda katika eneo la Ponda Mali kwani mila na tamaduni hazikuruhusu.*
15. ***Mrima***
16. *Mlevi/mpenda anasa/mraibu – anakwenda katika mazingira yale kulewa.*
17. *Mjinga – anatumia pesa anazopewa na Sagilu kulewa badala ya kukimu mahitaji ya wanawe.*
18. *Mwenye mapuuza – anakosa kutimiza majukumu ya malezi kwa kuwa anenda Ponda Mali kulewa/hatilii maanani mafadhaiko anayomsababushia Mangwasha anapoenda Ponda Mali kulewa.*
19. *Mbadhirifu – anatumia vibaya pesa anazopewa na Sagilu kufanya anasa na kulewa.*
20. *Mwenye pupa/mwepesi wa kushawishika – anapopewa pesa na Sagilu na kuelezwa kuzitumia katika ulevi, anafanya vivyo hovyo bila kufikiri.*
21. *Mtepetevu - anakosa kutimiza majukumu ya malezi kwa kuwa anenda Ponda Mali kulewa*
22. ***Sagilu***
23. *Mbadhirifu – anampa Mrima pesa za kwenda kulewa Ponda Mali.*
24. *Mpenda kisasi – anampa Mrima pesa za kulewa Ponda Mali ili kulipa kisasi ya kukataliwa na Mangwasha.*
25. *Mjinga - anampa Mrima pesa za kwenda kulewa Ponda Mali.*
26. *Mwenye mapuuza- hajali mafadhaiko ambayo ulevi wa Mangwasha ulimletea Mrima pale Ponda Mali.*

*Zozote 8X1=8*

1. “… hawakujali kuwa haki ndiyo inayoinua taifa. Kwamba johari hii ikiadimika, basi taifa liko hatarini. **Matuo ilikuwa ikididimizwa taratibu na wanaoabudu ukunguni**.”
2. Tambua toni inayojitokeza katika dondoo hili. (alama 2)
3. ***Kusikitika/masikitiko*** *– hawakujali kuwa haki ndiyo inayoinua taifa.*
4. ***Kukereka/kutamauka/kukasirika/kufedheheka*** *- Matuo ilikuwa ikididimizwa taratibu na wanaoabudu ukunguni.*
5. ***Kukejeli/kudhihaki*** *- hawakujali kuwa haki ndiyo inayoinua taifa*

***Kutaja 1, maelezo 1 (2X1=2)***

1. Thibitisha ukweli wa kauli iliyokolezwa, kwa hoja **kumi**, ukirejelea riwaya *Nguu za Jadi.* (alama 10)
2. ***Kuchoma makaazi*** *– Waketwa kama vila Mangwasha wanachomewa makaazi na watu kama Nanzia na Mbwashu jambo linalowapelekea kuwa wakimbizi wa ndani kwa ndani*
3. ***Unyakuzi wa ardhi*** *– Nanzia na Mbwashu wananyakua ardhi ya Waketwa na kuwafanya kukosa makao.*
4. ***Kuingiza bidhaa ghushi nchini*** *– Sagilu anaingiza bidhaa ghushi nchini ambazo zinapelekea kuathiri wananchi kwa mfano maziwa yanawafanya watoto kuendesha.*
5. ***Utawala wa kimabavu*** *– Mtemi Lesulia na washirika wake wa karibu kama vile Sagilu wanatawala Matuo kwa mkono wa chuma/anaendeleza utawala wa kimabavu na kukandamiza wananchi kwa kuendeleza ukiritimba hivyo kuzamisha amendeleo.*
6. ***Kuteka wananchi nyara*** *– wananchi kama vile Lonare wanatekwa nyara na Mtemi Lesulia ili asalie madarakani hivyo kuzima upinzani.*
7. ***Ukabila*** *– kuna mapendeleo katika ajira pale Matuo kwani Wakule wanaajiriwa huku Waketwa wakisazwa jambo linalopalilia uhasama.*
8. ***Ulanguzi wa mihadarati*** *– Ngoswe anaendeleza ulanguzi wa mihadarati inayoharibu maisha ya baadhi ya vijana pale Matuo.*
9. ***Ufuska/kuendeleza ufuska/kumiliki madanguro*** *– Sihaba, ambaye ni rafiki wa karibu wa Sagilu anamiliki danguro ambamo wasichana wadogo wadogo wanaendeleza ufuska badala ya kusoma hivyo kuzorotesha maadili katika jamii.*
10. ***Kufadhili uhuni*** *– Mtemi Lesulia anawalipa vijana kuzua vurugu na ghasia wakati wa uchaguzi hivyo kunakosekana usalama pale Matuo.*
11. ***Usaliti*** *– Sagilu anamsaliti mwanawe Mashauri kwa kumwendea kinyume na mpenziwe Chieya licjha ya kuwa baba mkwe wa Cheiya/anamwendea kinyume Mtemi Lesulia kwa kujihusisha kimapenzi na Nanzia licha ya Mtemi Lesulia kuwa rafiki yake wa karibu hivyo kuibua migogoro.*
12. ***Ubaguzi wa jinsia ya kike*** *– nafasi za uongozi ziliachiwa wanaume pekee. Wanawake kama vile Mangwasha hawaruhusiwi na mila kusimama mbele ya umati na kuihutubia.*
13. ***Unyakuzi wa mali ya umma*** *– Nanzia ananyakua jumba la Sky Mall ambalo ni mali ya umma hivyo kufisidi rasilimali ya taifa.*
14. ***Kufurusha mahakimu wanaotenda haki*** *– hakimu anayeamua ardhi ya Wanamatango irudishwe anafutwa kazi kwa kuitia serikali aibu.*
15. ***Ukosefu wa ajira*** *– Wakule waliwaajiri watu kwa misingi ya kikabila na hivyo kuwaacha Waketwa.*
16. ***Kusambaratika kwa mfumo wa utawala*** *– ajira za kikabila zilipelekea ndekuanguka, vyombo kupasuka baharini na walimu kukosa kuwajibika katika ufunzaji kwa mafunzo diuni hivyo kusambaratisha taifa. (uk 44)*
17. ***Ukiritimba*** *– Sagilu anahakikisha kuwa ni yeye pekee aliye na fursa ya kuendesha biashara pale Matuo. Magari ya Lonare yanashikwa na biashara zake kusumbuliwa na utawala hivyo kulemaza shughuli za uwekezaji na ujasiriamali.*
18. ***Mauko*** *– wafanyibiashara wanaompiku Sagilu walikuwa wakiuawa ili kuondoa ushindani. Huku kunadidimiza taifa kiuchumi.*
19. ***Kutishwa/kutumiwa vitisho*** *– Waketwa kama vile Mangwasha na Mbungulu wanatumiwa vitisho na Mtemi Lesulia wahame Matango jambo linalosababisha uhasama.*

***Za kwanza 10X1=10***

1. Onyesha mbinu ya kimtindo inayojitokeza katika kauli iliyopigiwa mstari inavyotumika katika riwaya *Nguu za Jadi.* (alama 8)

*Mbinu ya kimtindo inayojitokeza hapo ni kinaya*

1. *Licha ya Sihaba kuzua vurugu katika harusi ya Mrima, hachukuliwi hatua yoyoye.*
2. *Licha ya Sagilu kujua kuwa Cheiya ni mpenzi wa mwanawe Mashauri, anahusiana naye kimapenzi.*
3. *Licha ya Sagilu kujua kuwa Nanzia ni mkewe Mtemi Lesulia, anahusiana naye kimapenzi na hata kumzalisha Mashauri.*
4. *Ni kinaya Chifu Mshabaha kumshihinikiza Mangwasha kushuhubiana na Sagilu licha ya kujua kuwa Sagilu ameoa mara tatu.*
5. *Ni kinaya kuwa hakimu aliyeamua ardhi ya Wanamatango kurudishwa anafurushwa kwa kuitia serikali aibu.*
6. *Licha ya Sagilu kupangia familia ya Mrima mabaya na hata kujaribu kuisambaratisha, Mrima bado anakubali hongo kutoka kwa Sagilu.*
7. *Licha ya kupewa pesa nyungi na Sagilu, Mrima hawajibiki katika kukimu mahitaji ya wanawe. Badala yake, anatumia pesa hizo kulewa.*
8. *Licha ya kuwa na wake watatu pamoja na Sihaba, Sagilu bado alimtaka kimapenzi Mangwasha na hata kumvizia.*
9. *Licha ya Nanzia kuwa mmoja wa wanyakuzi wa ardhi ya Wanamatango, anawaletea chakula cha msaada baada ya wao kufurushwa makwao.*
10. *Licha ya Sagilu kuwa kiongozi na anayepaswa kulinda rasilimali za nchi na wananchi, anakwepa ushuru na kuagiza bidhaa kama vile maziwa yanayowaathiri watoto kiafya.*
11. *Licha ya Mangwasha na Lonare kumwokoa Mrima kutoka majaani, anapokea pesa kutoka kwa Sagilu kuwasaliti.*
12. *Licha ya Cheiya kuwa mchumbawe Mashauri ambaye ni rafiki ya Lonare, Cheiya anatumiwa na Mtemi Lasulia kujaribu kumwekea Lonare sumu amuue.*

***Zozote 8X1=8***

***Tanbihi: Arejelee pande mbili la sivyo tuza 0***

**SEHEMU D: HADITHI FUPI**

**D.W. Lutomia na Phibbian Muthama (wah.)**: *Mapambazuko ya Machweo na Hadithi Nyingine*

*Jibu swali la 6 au 7*

**Winnie Nyaruri Ogenche:** *Sabina*

1. i) **Mizizi ya elimu ni michungu ila matunda yake ni matamu**. Ikiwa mnataka kuyaonja matunda ya elimu, lazima mtie bidii kwani mtaka cha mvunguni sharti ainame.”
2. Pambanua aina **nne** za taswira zinazojitokeza katika dondoo hili. (alama 4)
3. ***Taswira hisi*** *–**Mizizi ya elimu ni michungu*
4. ***Taswira oni*** *- Mtaka cha mvunguni sharti ainame*
5. ***Taswira muonjo*** *– Ikiwa mnataka kuyaonja matunda ya elimu/**matunda yake ni matamu*
6. ***Taswira mwendo*** *- mtaka cha mvunguni sharti ainame*
7. ***Taswira za kijazanda*** *- kuyaonja matunda ya elimu/**matunda yake ni matamu*

*Za kwanza 4X1=4*

1. Thibitisha ukweli wa kauli iliyokolezwa kwa mujibu wa hadithi *Sabina*. (alama 8)
2. ***Sabina alikuwa akichelewa kufika shuleni baada ya kazi ngumu alizokuwa akifanyiwa ila alitia bidii na kutangazwa kama mwanafunzi bora.***
3. ***Licha ya kuzimiwa taa na Yunuke, Sabina anajizatiti na kuwa mwanafunzi bora kwenye taifa.***
4. ***Licha ya kupigwa na kusingiziwa ufuska, Sabina anaukalia mtihani kwa ustadi na kuibuka mwanafunzi bora.***
5. ***Licha ya Sabina kufiwa na mamake Nyaboke na bibiye aliyemchukua na hata kutelekezwa na babake, anatia bidii na kuibuka kidedea.***
6. ***Hata baada ya kubaguliwa na wanakijiji waliosema kuwa amelaaniwa, Sabina anajizatiti na kupita mtihani wake.***
7. ***Licha ya kupelekwa katika shule ya kutwa, tofauti na watoto wa wajombake Ombati waliopelekwa katika shule za bweni, anajikaza kisabuni na kufaulu.***
8. ***Licha ya kwenda shuleni na mararu, anatia bidii na kufaulu.***
9. ***Licha ya kutaka kuozwa kwa mwendesha pikipiki na mjombake Ombati, ufanisi wa Sabina masomoni unamfanya Ombati kukaidi hatua hiyo.***
10. ***Licha ya kutoaminiwa masomoni na Yunuke na Ombati, Sabina anampiku Mike aliyeaminiwa na kuibuka kidedea.***
11. ***Licha ya kulazimishwa kusoma malishoni alikokuwa akilisha ng’ombe, Sabina anatia bidii na kuibuka miongoni mwa wanafunzi bora zaidi.***

***Zozote 8X1=8***

***Tanbihi: Mtahiniwa arejelee pande zote mbili; changamoto na mafanikio, bila tuza 0***

**Dominic Maina Oigo:** *Kifo cha Suluhu*

ii) Jadili umuhimu wa barua ya Bi. Suluhu kwa Bwana Suluhu katika kufanikisha ploti ya hadithi *Kifo cha Suluhu*. (alama 8)

1. *Kupitia barua hiyo,* ***mgogoro wa ardhi*** *unajengwa kati ya Bw. Suluhu na Mamake Abigael. Anamwuua ili anyakue ardhi hiyo.*
2. *Kupitia barua hiyo,* ***hatima ya mamake Abigael*** *inabainika. Anauawa na Bw. Suluhu kwa vile alitaka kunyakua ardhi ile/ hatima ya vitoto vya wasichana wa chuo kikuu wanaotungwa mimba na Bw. Suluhu.*
3. *Kupitia barua hiyo* ***mustakabali wa maisha ya Suluhu*** *unabainika. Alianza kwa kukata miti na kuuza makaa na hatimaye akaishia kuwa mbunge.*
4. *Kupitia barua hiyo,* ***usuli wa wananchi kukosa maendeleo*** *unajitokeza. Pesa wanazofaa kufanyiwa nayo maendeleo zinafujwa na Bw. Suluhu akishiriki uroda na wanafunzi wa chuo kikuu kando na kulipa deni ya Bw. Ngoma.*
5. *Kupitia barua hiyo,* ***wahusika kama vile Mamake Abigail na Bw. Ngoma wanakuzwa.***
6. *Kupitia barua hiyo,* ***mgogoro kati ya Bw. na Bi. Suluhu kuhusu malezi ya wanao unajitokeza****. Bi. Suluhu anamshutumu mumewe kwa utepetevu.*
7. *Kupitia barua hiyo,* ***usuli wa Bi. Suluhu kutamauka unajitokeza****. Bw. Suluhu anajihusisha na vimada na kujihusisha katika ufuska na wasichana wa chuo kikuu.*
8. ***Barua hiyo ni kipengele cha ploti*** *kwani kupitia kwayo, Bi. Suluhu anaeleza kadhia anayopitia na kutufafanulia kwa nini ametamauka.*
9. *Kupitia barua hiyo,* ***mgogoro kati ya Bi. Suluhu na nafsi yake*** *unakuzwa. Anatatizika kuhusiana na kutelekezewa jukumu la malezi na Bw. Suluhu pamoja na mienendo hasi ya Bw. Suluhu.*

*Zozote 8x1=8*

*Tanbihi: Istilahi za ploti zidumishwe na kila hoja ifafanuliwe kikamilifu, la sivyo tuza 0*

**Douglas Ogutu:** *Toba ya Kalia*

1. i) “Kila mzazi humtakia mwanawe mema ila wakati mwingine hutumia mbinu mbovu.”

Fafanua madhara ya mbinu kuu iliyotumiwa na warejelewa kumfikisha msemaji katika kilele cha ufanisi ukirejelea hadithi *Toba ya Kalia.*  (alama 7)

***Mbinu kuu inayotumiwa hapa ni ufisadi. Una madhara yafuatayo:***

1. ***Uhasama/chuki*** *– Bw. Kalia anakuwa na uhasama kati yake na Jack baada ya kuchukua nafasi yake na kumpa Siri.*
2. ***Msongo wa mawazo*** *– Bi. Kalia anasumbuliwa akilini na kitendo cha kumpokonya Jack nafasi yake na kumpa Siri akasome ughaibuni.*
3. ***Majuto*** *- Bi. Kalia anasumbuliwa akilini na kitendo cha kumpokonya Jack nafasi yake na kumpa Siri akasome ughaibuni/ jambo hili linamtatiza pia Siri ambaye analazimika kutoboa siri yenyewe.*
4. ***Tamaa/kutoridhika*** *– hata baada ya kumpokonya Jack nafasi yake, Bi. Mshewa anamlazimisha kumpa pesa anzopata katika biashara yake ya kuuza viatu.*
5. ***Kubadilika katika mkondo wa maisha*** *– Jack analazimika kuanzisha biashara ya kuuza viatu baada ya nafasi yake kupewa Siri kifisadi.*
6. ***Mapendeleo*** *– Siri anapendelewa na Bw. Kalian a kupewa nafas ya Jack. Bw. Kalia anatumia vibaya mamlaka yake kufanya hivyo.*
7. ***Kukosa nafasi/kunyimwa haki ya kupata elimu/ kukiukwa kwa haki*** *– Jack anakosamnafasi ya kusomea Uchina baada ya nafasi hiyo kupewa Siri kifisadi.*
8. ***Kukosa vitu vya kimsingi/umaskini/kukwamiza maendeleo****– Jack anakosa vitu vya kimsingi kama vile nguo na kuvalia mararu baada ya ufadhili wake kupewa Siri.*
9. ***Aibu*** *– Bw. Kalia anabakia kuaibika baada ya Siri yake ya kumlaghai Jack kutobolewa na Siri hewani.*
10. ***Uongo/kutunukiwa alama zisizo za kweli*** *– Jack analazimishwa kupokea matokeo yasiyo ya kweli kwani alama zake zinapewa Siri.*

***Zozote 7x1=7***

**Mzamane Nhlapo:** *Nipe Nafasi*

ii) “Kabla sijafa, nataka kwanza niwe nimepata nafasi ya kuyaboresha maisha yangu na

yale ya wanangu.”

Onyesha vikwazo **saba** vinavyolemaza juhudi za msemaji na wenzake za kutekeleza kauli hii ukirejelea hadithi *Nipe Nafasi*. (alama 7)

1. ***Umaskini*** *– mama Kazili anakosa vitu vya kimsingi kama vile nauli na pesa za kununulia chakula.*
2. ***Ukosefu wa ajira*** *– Mama Kazili anakosa ajira ambayo ingemwezesha kukimu mahitaji ya wanawe.*
3. ***Uhaba wa chakula****- Mama Kazili anakosa chakula kwa wanawe, jambo linalomfanya kupiga safari kwenda Habelo ili wanawe wapate cha kula.*
4. *Kutengwa-*
5. ***Mila na tamaduni kandamizi/sheria kandamizi*** *– Mila na tamaduni kandamizi zinawazuia wanawake kutafuta kazi, kutafuta mkopo na hata kutembelea jamaa bila ruhusa.*
6. ***Ubabedume*** *– maamuzi yanayofanywa kwenye Kraal yanawafunga wanawake kama vile Mama Kazili dhidi ya kufanya shughuli zozote za kiuchumi zinazoimarisha maisha yao.*
7. ***Mauko****- wanawake wanaopinga waume zao na kusimamia haki zao wanauawa na waume zao. Kuna mwanamke ambaye mwili wake ulipatikana baada ya siku kadhaa akishapigwa na mumewe na kuuawa.*
8. ***Kupigwa*** *- wanawake wanaopinga waume zao na kusimamia haki zao wanapigwa na waume zao. Kuna mwanamke mmoja aliyemwambia mumewe ukweli hadharani aliyepigwa kitutu.*
9. ***Matumizi ya dini*** *– Matweba na wanaume wengine kwenye Kraal wanatumia dini kuhakikisha wanawake wanajisalimisha na kuwa chini ya wanaume.*
10. ***Unyanyapaa*** *– wanwake kama Mama Kazili wanabaguliwa kwa kuwa sio raia wa Swaziland.*
11. ***Kutelekezwa na waume zao*** *– Moshe anamtelekeza Mama Kazili na watoto wake na kukosa kuwatumia pesa za matumizi.*

***Za kwanza 7x1=7***

**Phibbian Muthama:** *Nilitamani*

iii) “Nilikuwa na tumaini, naamini japo kwa kiasi fulani nilitamani na kutaka. Nilipanda

ngazi kutoka kutamani na kuanza kutaka.”

**“Tamaa mbele mauti nyuma.”** Thibitisha kauli hii kwa hoja **sita** kwa mujibu wa hadithi *Nilitamani*. (alama 6)

1. *Tumaini anampenda Romeo, anayeishia kuwa jini bila ya kujua. Analazimika kutoroka Romeo anapogeuka.*
2. *Tumaini anatamani mumewe Nina, mali ya Nina na hata magari yake. Mwishowe, analazimika kutoroka kwa Nina baada ya kushindwa kujizuia.*
3. *Tamaa ya kutaka mali na kazi inamfanya Tumaini kuguria Tanzania kutoka Kenya. Mwishowe, anateseka katika taifa jirani.*
4. *Tumaini anabakia kutegemea misaada baada ya kuhama kwake na kwenda katika taifa jirani.*
5. *Tamaa ya kujitakia makuu inamtoa Tumaini kwa Nina na kumpeleka kwa Jennifer. Anashindwa kuishi kwa Jeniffer kwani anateseka na kuombaomba tu.*
6. *Tamaa ya mali inamfanya Tumaini kuguria taifa jirani. Anaishia kutojua habari za mwanawe aliyemwacha Kenya.*

***Zozote 6x1=6***

**SEHEMU E: FASIHI SIMULIZI**

1. ***Soma utungo ufuatao kisha ujibu maswali yanayofuata.***

“Kama kesho itapambauka

Jua la kinjano kuchomoza

Kuangazia siku mpya

Siku iso tumaini

Siku bila mimi na mama mtu

Kumbuka ewe kipenzi

Usiache chozi kufurika

Kiyeyusha makini yako inuka, mwanangu inuka

Silie daima, yote tatengenea.”

Mpenzi mama ulolala usingizi usio na mzindushi

Nalikumbuka vyema hili ni beti uloniandikia

Kitandani ukiwa, ukiuguza donda

Donda walokusababishia walimwengu mahasidi

Ela nataka ujue, kamwe yote si shwari kwa mlezi kikembe

Hayawezi tengenea kwa yatima alozungukwa

Na waja wenye tamaa kila kitu kurithi

Hayawezi kuwa shwari kumtaza mwenzio,

Ulotwambia tumwite baba na kumstahi

Ati ni amri ya Muumba.

Akitoka na muhebi, pumbao apate yeye

Wafurahia ulochuma wewe.

Najitahidi mpenzi mama

Ukakamavu kujipa

Machozi kuyafuta

Ela hino kumbuka

Kuondoka kwako huko

Hatukukutarajia, japo hukuisha kunikumbusha

Ziraili liliingia ja mwewe

Na kukwiba mithili ya kifaranga

Mama yake akitazama.

***Maswali:***

1. i. Ainisha utungo huu kwa kuzingatia kipengele cha maudhui. (alama 1)

***Mbolezi/wimbo wa mazishi/maafa/majonzi/matanga/tahalili - Ziraili liliingia ja mwewe na kukwiba mithili ya kifaranga***

*1x1=1*

1. Fafanua sababu **tano** zinazothibitisha jibu lako katika swali la a (i). (alama 5)
2. *Kuna mtajo wa msamiati yatima kama fanani hivyo kuchimuza maudhui ya mauko/kifo na malezi.*
3. *Matumizi ya lugha ya hisia/toni ya huzuni.*
4. *Sifa za marehemu alipokuwa hai zimetajwa.*
5. *Huwa na mapigo ya polepole/mahadhi ya polepole.*
6. *Kuna mtaji wa Ziraili, malaika anayehusika na kutoa roho za waja.*

*Za kwanza 5x1=5*

1. Bainisha sifa **mbili** za jamii inayosawiriwa katika utungo huu. (alama 2)
2. ***Ni yenye tamaa*** *– inataka kurithi mali ya mwendazake bila kujali kwa manufaa yao wenyewe.*
3. ***Dhalimu*** *– inafanyia mwendazake tendo la kikatili na kumsababishia donda linalomkata kamba.*
4. ***Fisadi*** *– inatamani kunyakua urithi wa yatima kwa ubinafsi na mabavu bila kujali haki yake.*

***Za kwanza 2x1=2***

1. Tambua toni utakayotumia katika uwasilishaji wa kipera hiki. (alama 2)

*Toni ya huzuni/kuhuzunika/majonzi/kuomboleza – ili kuwasilisha hisia ya kumwomboleza mpendwa.*

***Kutaja, 1 ithibati 1***

1. Unanuia kutumia mbinu ya kushiriki katika utafiti wa kipera hiki. Pambanua manufaa ya kutumia mbinu hii. (alama 5)
2. *Humwezesha mkusanyaji kupata hisia halisi za wawasilishaji.*
3. *Humwezesha mtafiti kupata data ya kutegemewa na kuaminika.*
4. *Ni nia bora kwa wasiojua kusoma na kuandika kukusanya data.*
5. *Hukuza utangamano wa mtafiti na jamii.*
6. *Huweza kunasa na kuhifadhi sifa za kiimbo, toni na ishara.*

***Zozote 5x1=5***

1. Jadili jinsi viziada lugha vinatumiwa katika kukuza vipera mbalimbali vya fasihi simulizi shuleni mwako. (alama 5)
2. *Ishara za uso zinaweza kutumiwa kukuza vipera mbalimbali kama vile wakati wa kutoa hotuba, kutamba hadithi au hata kukariri mashairi.*
3. *Mabadiliko katkka toni huweza kutumika wakati wa kutoa ushauri nasaha (mawaidha), maabadani wakati wa kuimba na kuabudu (sifo na nyimbo za kidini) au hata gwarideni wakati wa kutoa hotuba.*
4. *Maleba ynmaweza kutumiwa wakati wa kuabudu na kuimba (sifo na nyimbo za kidini), michezo ya kuigiza au hata uwanjani wakati wa michezo mbalimbali.*
5. *Mienendo ya mwili/udramatishaji unaweza ukatumiwa wakati ngano inatambwa au wimbo unaimbwa gwarideni, maabadani au hata darasani.*
6. *Ishara za mikono na mwili kwa jumla zinaweza kutumiwa wakati wa maigizo.*
7. *Makofi yanaweza yakapigwa na wanafunzi baada ya hotuba nzuri, mawaidha, nyimbo kuimbwa au hata mahubiri na ulumbi.*
8. *Ngoma zinaweza zikachezwa ili kuambatana na ibada, mbolezi, wimbo au hata miviga shuleni.*

***Zozote 5x1=5***